

**B – SÚHRNNÁ TECHNICKÁ SPRÁVA**

NÁZOV STAVBY: „REVITALIZÁCIA VNÚTROBLOKOVÝCH   
 PRIESTOROV NA SÍDLISKU POD VŔŠKY   
 V ŽIARI NAD HRONOM“

MIESTO STAVBY: ŽIAR NAD HRONOM

OBJEDNÁVATEĽ: MESTO ŽIAR NAD HRONOM

GENERÁLNY PROJEKTANT: BARÉNYI & ARCHITEKTI   
LESNÍCKA 10  
031 01 LIPTOVSKÝ MIKULÁŠ

AUTORI ARCHITEKTONICKÉHO ING. ARCH. EVA TEPLANOVÁ, ArtD.

RIEŠENIA: ING. ARCH. IGOR TEPLAN,

AUTORIZOVANÝ ARCHITEKT

SADOVÉ ÚPRAVY: ING. ZUZANA SOBOTOVÁ

STUPEŇ: REALIZAČNÝ PROJEKT

DÁTUM: MÁJ 2017

V LIPTOVSKOM MIKULÁŠI VYPRACOVAL:

MÁJ 2017 ING. ARCH. IGOR TEPLAN

**B1. CHARAKTERISTIKA STAVENISKA A MAJETKOPRÁVNY STAV**Riešené vnútroblokové priestory na sídlisku Pod Vŕšky v Žiari nad Hronom sa nachádzajú na parc. č. 1149/5, katastrálne územie Žiar nad Hronom a sú vo vlastníctve objednávateľa - Mesta Žiar nad Hronom.

**Vnútroblok A** sa nachádza na parc. č. 1149/5, katastrálne územie Žiar nad Hronom, je vymedzený so severozápadu ulicou M. Benku, zo severovýchodu ul. Janka Kráľa, z juhovýchodu ul. A Štefanku a z juhozápadu ul. Pod Donátom.

Vnútroblok je tvorený dvoma bytovými domami: 9 N.P. bytovým domom v pôdorysnom tvare „U“ a polyfunkčným domom s 8.N.P. s podstavanou občianskou vybavenosťou v parteri, ktorá je zo strany vnútrobloku hospodárskeho charakteru, je určená na zásobovanie prostredníctvom nakladacích rámp.

Dvor je prejazdný pozdĺž objektu polyfunkčného domu. Dopravná komunikácia je jednosmerná a radenia statickej dopravy sú šikmé, prevažne v 60°sklone.

V centrálnej časti dvora je situovaný objekt trafostanice v súčasnosti v  neestetickom stave úpravy fasád a existujúcich betónových plôch príjazdu a okapových chodníkov.

K hlavnému okruhu problémov v danom území je predovšetkým absencia pešieho ťahu pozdĺž objektu bytového domu s podstavanou občianskou vybavenosťou a prepojenie jednotlivých peších ťahov. Existujúce betónové plochy chodníkov sú opotrebované a vykazujú na viacerých miestach deštrukcie. Ďalším problémom sú nefunkčné plochy po sušiakoch a prašiakoch, zastaralé vybavenie preliezkami a pieskoviskom, lavičkami. Absentujú parkové smetné koše, resp. smetný kôš na psie exkrementy.

Problémom je taktiež niekoľko solitérov vzrastlých stromov, ktoré sa nachádzajú v blízkosti objektu, nekoncepčné rozvrhnutie kríkovej zelene v strede trávnatých plôch a absencia oddeľujúcej zelene zo strany parkovacích stání.

**Vnútroblok B** sa nachádza na parc. č. 1149/5, katastrálne územie Žiar nad Hronom, je vymedzený so severozápadu ulicou M. Benku, zo severovýchodu ul. Jesenského, z juhovýchodu ul. A. Štefanku a z juhozápadu ul. Janka Kráľa.

Vnútroblok je tvorený 9 N.P. bytovým domom v pôdorysnom tvare „U“ a skupinou samostatne stojacich rodinných domov, ktoré sú zo strany vnútrobloku ohradené murovaným plotom. Dvor nie je prejazdný.

Riešený vnútroblok je rovinatého charakteru.

K hlavnému okruhu problémov v danom území je predovšetkým absencia priameho pešieho ťahu v smere ul. A Štefanku a ul. M. Benku, ďalej ul. M. Benku – ul. Jesenského, o čom svedčí aj šírka výšľapov v trávnatom poraste vnútrobloku. Ďalej betónový dláždený existujúci chodník svojimi parametrami cca 1 m šírky nevyhovuje pešiemu prepojeniu sídliska Pod Vŕšky so štvrťami rodinných domov. Existujúce betónové plochy chodníkov sú opotrebované a vykazujú na viacerých miestach deštrukcie. Ďalším problémom sú dve nefunkčné plochy po prašiakoch, torzo betónovej plochy v smere ul. A. Štefanku, torzo preliezky a absencia akéhokoľvek mobiliáru. Absentujú lavičky, herné prvky, parkové smetné koše, resp. smetný kôš na psie exkrementy.

Problémom je taktiež niekoľko solitérov nekoncepčné rozvrhnutej kríkovej zelene v strede trávnatých plôch a absencia oddeľujúcej zelene zo strany murovaných plotov rodinných domov. V severovýchodnej časti trávnatých plôch je potrebné vyrovnať terénne nerovnosti – resty po predošlých stavebných činnostiach.

**Vnútroblok C** sa nachádza na parc. č. 1149/5, katastrálne územie Žiar nad Hronom, je vymedzený so severozápadu ulicou A Štefanku, zo severovýchodu ul. Jesenského, z juhovýchodu Štúrovou ulicou a z juhozápadu ul. Pod Donátom.

Vnútroblok je tvorený dvoma bytovými domami: 9 N.P. bytovým domom v pôdorysnom tvare „U“ a polyfunkčným domom s 8.N.P. s podstavanou občianskou vybavenosťou v parteri, ktorá je zo strany vnútrobloku hospodárskeho charakteru, je určená na zásobovanie existujúcich prevádzok prostredníctvom betónových príjazdových chodníkov.

Riešený vnútroblok má rovinatý charakter.

Dvor je prejazdný pozdĺž objektu polyfunkčného domu. Dopravná komunikácia je obojsmerná a radenia statickej dopravy sú kolmé v 90° sklone.

V centrálnej časti dvora je situovaný objekt trafostanice v súčasnosti v narušenom neestetickom stave úpravy fasád a existujúcich betónových plôch príjazdu a okapových chodníkov.

K hlavnému okruhu problémov v danom území je predovšetkým absencia pešieho ťahu pozdĺž objektu bytového domu s podstavanou občianskou vybavenosťou a prepojenie jednotlivých peších ťahov. Existujúce betónové plochy chodníkov sú opotrebované a vykazujú na viacerých miestach deštrukcie. Ďalším problémom sú nefunkčné plochy po sušiakoch a prašiakoch, zastaralé vybavenie preliezkami, pieskoviskom, lavičkami. Vnútroblok je opatrený jedným košom na psie exkrementy v centrálnej polohe existujúceho trávnika a jedným odpadkovým košom so separovaným odpadom v južnej časti dvora v blízkosti pohostinstva U suseda a odpadkovými dvoma košmi v priestore oploteného ihriska.

Problémom je taktiež niekoľko solitérov vzrastlých stromov, ktoré sa nachádzajú v blízkosti objektu polyfunkčného domu a absencia oddeľujúcej zelene zo strany parkovacích stání.

**B2. URBANISTICKÉ A DOPRAVNÉ RIEŠENIE**Predmetom urbanistického riešenia revitalizácie vnútroblokov je sanácia existujúcich spevnených plôch chodníkov, návrh nových chodníkov, doplnenie a regenerácia výsadby zelene a trávnatých plôch, vybavenie vnútroblokov absentujúcim mobiliárom a hernými prvkami pre deti, mládež a seniorov.

Urbanistické riešenie koncepčne dopĺňa absentujúce existujúce pešie ťahy a prepája ich s novonavrhovanými hernými plochami. Samotné dopravné riešenie vrátane statických dopravných plôch nie je predmetom riešenia realizačného projektu.

**Vnútroblok A**

Jednotlivé betónové plochy v súčasnosti nefunkčné plochy po sušiakoch prádla a prašiakoch zhodnocuje návrh do podoby ihrísk s návrhom liatych farebných gumených povrchov s osadením herných prvkov a sedení v podobe parkových zostáv so stolíkmi. Parkové sedenia sú navrhnuté v rovnakom dizajne v podobe lavičiek, resp. otočných kresielok.

Areál vnútrobloku A je zameraný na ihriská pre deti vo vekovej skupine 2 – 5 rokov, čomu je prispôsobený výber jednotlivých herných prvkov, viď výkresová časť.

Vyčleňuje tri hlavné herné plochy vnútrobloku, ktoré dopĺňa prvkami parkového sedenia tzv. „obývačkového typu“.

Pozdĺž existujúcej jednosmernej komunikácie vkladá do profilu zásobovacej a obslužnej komunikácie asfaltový chodník v celkovej šírke vrátane obrubníkov 1,8 m, ktorý bude výškovo osadený o 8 cm vyššie od existujúcej cesty. Vnútorné existujúce pešie betónové chodníky sú sanované asfaltovým novým povrchom a priečne sú prepojené s novonavrhovaným prejazdným chodníkom pásom chodníka zo žulových kociek v dvoch bodoch, ktorý prispeje k upokojeniu celého priestoru vnútrobloku.

**Vnútroblok B**

Areál vnútrobloku B je zameraný na ihriská pre deti vo vekovej skupine 5 – 12 rokov, pre tzv. psíčkarov a skupinu seniorov, čomu je prispôsobený výber jednotlivých herných prvkov, a cvičebného mobiliáru viď výkresová časť.

Vyčleňuje štyri hlavné funkčné plochy vnútrobloku, ktoré dopĺňa prvkami parkového sedenia tzv. „obývačkového typu“.

Primárne dopĺňa systém chodníkov ul. M. Benku – ul. A Štefanku, ktoré vytvárajú spolu s rozšíreným existujúcim chodníkom vnútrobloku nový okruh, ktorý je definovaný šírkou 2,5 m (chodník + in line dráha pre korčuľovanie bicykľovanie detí a mládeže) a rozširuje existujúci peší ťah ul. Jesenského – ul. A Štefanku na chodník o šírke 1,5 m s asfaltovou povrchovou úpravou. Existujúce chodníky budú rekonštruované s novou povrchovou úpravou – asfalt a taktiež budú v rohoch zaoblené, aby nedochádzalo zbytočne k výšľapom a obmedzovaniu funkčného pohybu chodcov.

Plochy nových chodníkov, sekundárnych chodníkov o šírke 1,2 m budú prepájať hernú plochu v centre vnútrobloku s parkovým sedením a upravenými vstupmi pre ohradené ihrisko pre psíkov. Navrhovaná povrchová úprava nových chodníkov je asfalt.

**Vnútroblok C**

Jednotlivé betónové plochy, v súčasnosti nefunkčné plochy po sušiakoch prádla a prašiakoch, zhodnocuje návrh do podoby ihrísk s návrhom liatych farebných gumených povrchov s osadením herných prvkov a sedení v podobe parkových zostáv so stolíkmi. Parkové sedenia sú navrhnuté v rovnakom dizajnovom rade Sofiero v podobe lavičiek, resp. otočných kresielok a stolíkov.

Areál vnútrobloku C je zameraný na ihriská pre deti vo vekovej skupine 5 – 12 rokov a adolescentov, čomu je prispôsobený výber jednotlivých herných a športových prvkov, viď výkresová časť.

Vyčleňuje dve hlavné herné plochy vnútrobloku, ktoré dopĺňa prvkami parkového sedenia tzv. „obývačkového typu“.

- Pozdĺž dvojsmernej komunikácie navrhuje paralelný chodník v šírke 1,5 m, ktorý je riešený v rámci trávnatých plôch a spevnených betónových plôch so zásobovacou funkciou. Táto pešia trasa prepája priamo ulicu A Štefanku a Štúrovu ulicu. V priestore vnútrobloku prepája novonavrhnutý chodník samotné vstupy do bytového domu s podstavanou občianskou vybavenosťou.

Výstavba navrhovaného chodníka zamedzí chodcom pohybovať sa nekoordinovane po dopravnom koridore, resp. po okraji komunikácie – tvorbe výšľapov. Samotné protiparkovacie zábrany, namontované t. č. riešia iba parkovanie osobných automobilov na trávnikoch, ale zároveň nedovoľujú chodcovi ustúpiť doprave v prípade núdze.

- Dvoma chodníkmi zo žulových kociek sú prepojené priečne chodníky spájajúce peší ťah vnútrobloku a nový chodník. Ich veľmi dôležitou funkciou je aj utlmenie dopravného toku a následne vytvorenie pokojnej atmosféry prináležiacej vnútroblokovým priestorom.

V severnej časti je novonavrhovaný chodník doplnený chodníkom 1,2 m širokým v mieste súčasného výšľapu.

V južnej časti absentuje v priestore pred občianskou vybavenosťou U suseda prepojenie na Štúrovu ulicu. V tejto časti je preto navrhnutý nový chodník, ktorý je v časti v úrovni existujúcej spevnenej plochy a v časti na úrovni existujúceho cestného obrubníka. Chodník nadväzuje na jeden z už spomínaných optických prechodov cez cestu, ktorý je navrhnutý zo žulových kociek v úrovni komunikácie. Medzi štítovou stenou bytového domu a pohostinstvom „U suseda“ je navrhnutý nový chodník popri komunikácii, ktorý sa napojí na existujúce chodníky zo strany Štúrovej ulice.

Vnútroblok je prepojený tak aj so Štúrovou ulicou formou 1,5 m širokého chodníka. Realizačný projekt sanuje existujúci chodník z betónových dlažieb na nový s asfaltovým povrchom.

Vnútorné existujúce pešie betónové chodníky sú sanované asfaltovým novým povrchom a priečne sú prepojené s novonavrhovaným prejazdným pásom chodníka zo žulových kociek v dvoch bodoch, ktorý prispeje k upokojeniu celého priestoru vnútrobloku. Všetky novonavrhované chodníky sú navrhované s povrchovou úpravou asfaltobetón.

**B3. ARCHITEKTONICKÉ RIEŠENIE**Architektonické riešenie vychádza z existujúceho charakteru a technického potenciálu vnútroblokov, t. j. existujúcich betónových peších komunikácii, exist. basketbalového ihriska, existujúcej novozaloženej zeleni, verejného osvetlenia, exist. dopravných plôch a podzemných sietí. V maximálnej možnej miere využíva potenciál existujúcich spevnených betónových plôch, t. č. nefunkčných – priestory na sušenie prádla, prašiaky.

Architektonické riešenie navrhuje revitalizáciu týchto plôch prostredníctvom gumených farebných povrchov s osadením herných prvkov.

Jednotlivé ihriská sú diferencované podľa vekovej skladby s dôrazom na bezpečnosť: dodržanie bezpečnostných zón, bezpečnosti povrchov nielen ihrísk, ale aj samotného dizajnu vybraných prvkov mobiliáru podľa príslušných noriem a predpisov.

Parkový mobiliár je situovaný k ohniskám ihrísk v už spomínanej forme „obývačkového sedenia“. Je doplnený v nevyhnutnej miere verejným osvetlením, smetnými košmi, stojanmi na bicykle.

Jednotlivé priestory sú dokomponované zeleňou s cieľom: funkčnosť, napr. založenie športového trávnika, praktickosť – výber nízkoúdržbových kultivarov, primeraný maximálny vzrast v dospelom veku, prístupnosť kosenia, oddeľujúcou – živé ploty pri statických dopravných plochách, estetickou - farebné podsadby trávnato trvalkové, zapojené skupiny okrasných krov, ap. Bezpečnosť - v priestoroch ihrísk detí s doprovodom rodičov je zeleň navrhnutá tak, aby bola v čo najväčšej možnej miere zaručená ostraha a prehľadnosť priestoru dvora zo strany dospelej osoby.

**B4. BILANCIA PLÔCH A KAPACÍT**

|  |  |
| --- | --- |
| BLOK A | M2 |
| Rekonštruované chodníky s asfaltobetónovým povrchom | 390,80 |
| Novonavrhované chodníky s asfaltobetónovým povrchom | 261,40 |
| Asfaltobetónové chodníky spolu | 652,20 |
| Utlmujúce chodníky z kamenných kociek | 20,80 |
| Hracie plochy s gumoliatym povrchom | 248,61 |
| Oddychová plocha s mlatovým povrchom | 15,75 |
| Celková riešená plocha vnútrobloku | cca 4 626,70 |

|  |  |
| --- | --- |
| BLOK B | M2 |
| Rekonštruované chodníky s asfaltobetónovým povrchom | 235,40 |
| Novonavrhované chodníky s asfaltobetónovým povrchom | 546,50 |
| Asfaltobetónové chodníky spolu | 781,90 |
| Výbeh pre psov - tráva | 620,00 |
| Hracie plochy z plaveného štrku | 154,45 |
| Oddychové plochy s mlatovým povrchom | 10,50 |
| Celková riešená plocha vnútrobloku | cca 4 225 |

|  |  |
| --- | --- |
| BLOK C | M2 |
| Rekonštruované chodníky s asfaltobetónovým povrchom | 457,90 |
| Novonavrhované chodníky s asfaltobetónovým povrchom | 323,60 |
| Asfaltobetónové chodníky spolu | 781,50 |
| Utlmujúce chodníky z kamenných kociek | 46,35 |
| Hracie plochy s gumoliatym povrchom | 585,67 |
| Celková riešená plocha vnútrobloku | cca 5 798 |

**B5. DOTKNUTÉ OCHRANNÉ PÁSMA**Vzťah revitalizovaných vnútroblokov k existujúcim ochranným pásmam nadzemných a podzemných inžinierskych sietí v riešených priestoroch sa nemení.

**B6. POŽIADAVKY NA DEMOLÁCIE**Navrhované riešenie vyžaduje dielčie vybúranie existujúcich chodníkov a spevnených plôch. Tieto sú podrobne znázornené vo výkresovej dokumentácii a popísané v jednotlivých technických správach.

**B7. ODSTRÁNENIE VZRASTLEJ ZELENE**Jednou z ťažiskových problematík revitalizácie vnútroblokov sú navrhované sadové úpravy, ktoré sú vypracované v samostatných častiach. V rámci ozdravenia existujúcej zelene sú navrhnuté aj výruby nevhodne umiestnených drevín. Odstránené dreviny budú nahradené novonavrhovanou výsadbou, ktorá je svojim objemom viacnásobná a rovnako bude aj kvalitnejšia.

**B8. VPLYV STAVBY NA ŽIVOTNÉ PROSTREDIE**Počas realizácie bude nutné zo strany zhotoviteľa uskutočniť opatrenia na zníženie hlučnosti a prašnosti, ktorá vznikne pri realizácii. Samotná revitalizácia po jej ukončení výraznou mierou prispeje k skvalitneniu životného prostredia obyvateľov.

**Špecifikácia hospodárenia s odpadmi**

Odpady, ktoré vzniknú pri realizácii:

|  |  |  |  |  |
| --- | --- | --- | --- | --- |
| OZNAČ. | DRUH ODPADU | KATEGÓRIA | MNOŽSTVO | LIKVIDÁCIA |
| 17 01 01 | betón | O | 65,0 m3 | skládka |
| 17 03 01 | asfalt | N | 10,0 m3 | recyklácia |
| 17 02 01 | drevo | O | 0,5 m3 | skládka |
| 17 04 05 | železo, oceľ | O | 250 kg | zberňa |
| 17 04 11 | káble | O | 5 kg | zberňa |
| 17 02 03 | plasty | O | 5 kg | recyklácia |
| 20 03 04 | kal zo septikov | O | 1,0 m3 | ČOV |
| 17 05 04 | zemina a kamenivo iné ako v 17 05 03 | O | 2,0 m3 | skládka |
| 17 09 04 | iné zmiešané odpady | O | 1,0 m3 | skládka |

**B9. POŽIADAVKY CIVILNEJ OCHRANY**S ohľadom na charakter stavby problematika civilnej ochrany nie je riešená.

**B10. PODMIEŇUJÚCE PREDPOKLADY**V rámci predprojektovej prípravy boli vypracované nasledujúce materiály:

* Polohopisné a výškopisné zameranie vnútroblokov vrátane identifikácie zelene
* Architektonická štúdia „Revitalizácia vnútroblokových priestorov na sídlisku Pod vŕšky v Žiari nad Hronom“ (Barényi & architekti, január 2017)

Riešené plochy vnútroblokov sú vo vlastníctve Mesta Žiar nad Hronom.

**B11. OBMEDZENIE EXISTUJÚCICH PREVÁDZOK**Počas realizácie dôjde k čiastočnému obmedzeniu pohybu osôb a vnútroblokovej autodopravy. S ohľadom na značný rozsah riešeného územia bude potrebné práce uskutočňovať etapovite po častiach aj v rámci jednotlivých blokov. S ohľadom na pohyb miestnych obyvateľov bude potrebné vo zvýšenej miere dbať na bezpečnosť pri práci. Zo strany stavebníka, t. j. Mesta Žiar nad Hronom bude potrebné v primeranej miere oboznámiť miestne obyvateľstvo o prácach a obmedzeniach pred ich zahájením. Zhotoviteľ stavebných prác na základe konzultácií a dohôd so stavebníkom vypracuje projekt organizácie výstavby. Stavebník určí zhotoviteľovi plochy na vytvorenie staveniska, t. j. umiestnenie unimobuniek, mobilných WC a pod. Zároveň mu určí pripájacie body pre napojenie staveniskovej vody a elektrickej energie.

**B12. SÚVISIACE INVESTÍCIE**Stavba si nevyžaduje súvisiace investície.

# B13. PRIPOJENIE NA EXISTUJÚCE TECHNICKÉ VYBAVENIE

V rámci navrhovanej revitalizácie je navrhnutá úprava a doplnenie existujúceho verejného osvetlenia. Nové prvky budú napojené na existujúce rozvody verejného osvetlenia. Odvod dažďových vôd a spádové pomery spevnených plôch sú zachované cez existujúce kanalizačné vpuste.

Napojenie na iné inžinierske siete navrhovaná revitalizácia nevyžaduje.

**B14. STAROSTLIVOSŤ O BEZPEČNOSŤ PRÁCE A TECHNICKÝCH ZARIADENÍ**Všetky materiály, vybavenie, stroje a zariadenia zabudované v stavbe budú vyhovovať § 47 Stavebného zákona, budú mať atesty o štátnych skúškach, resp. iné predpísané certifikáty. Použité materiály obvodových, strešných a podlahových konštrukcií zaručujú splnenie teplotechnických noriem.

Na stavenisku budú dodržiavané bezpečnostné predpisy podľa *Vyhl. č. 147/2013 Z. z.*, ktorou sa ustanovujú podrobnosti na zistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Bezpečnostní referenti investora a dodávateľa sa dohodnú na spoločných opatreniach týkajúcich sa zabezpečenia prevádzky investora a dodávateľa stavby.

Pri vlastných stavebných prácach bude z hľadiska bezpečnosti kladený dôraz na dodržanie týchto zásad:

- spôsobilosť pracovníkov a ich vybavenie k vykonávaniu stavebných prác /odborná spôsobilosť   
a pracovné pomôcky/

- vymedzenie a príprava staveniska /oplotenie, vjazdy, komunikácie, skládky/

- betonárske práce a práce súvisiace /debnenie, podporné konštrukcie, lešenie, doprava, skladovanie betónovej zmesi oddebňovanie a uvoľňovanie konštrukcií, práce železiarske/.

- murárske práce /zariadenie pre výrobu, spracovanie a doprava malty, práce a ochrana pri vlastnom murovaní/

- montážne práce /príprava montážnych prác, prevzatie montážneho pracoviska, montážne   
a bezpečnostné prípravky a viazacie prostriedky, dopravné komunikácie pri montáži, manipulácia   
s bremenom, osadzovanie dielcov/

- práca vo výškach a nad voľnou hĺbkou /zaistenie pracovníka proti pádu, zaistenie proti pádu predmetov a materiálu, zaistenie pod miestom práce vo výškach a jeho okolia, práce na streche, odovzdanie a prevzatie konštrukcií, komunikačné vstupy, zhadzovanie predmetov   
a materiálov, prerušovanie prác vo výškach/

Počas stavebných a montážnych prác je potrebné dodržať všetky bezpečnostné predpisy   
v zmysle vyhlášky *MPSVaR SR č. 147/2013 Z. z.*

Pre bezpečnú realizáciu stavby sa vyžaduje dodržiavať bezpečnostné vyhlášky a nariadenia pre zabezpečenie pracoviska a zabránenie vzniku úrazu na pracovisku.

* Stavenisko a ostatné prekážky označiť výstražnými tabuľami a svetelnou signalizáciou.
* STN 343100 - Bezpečnostné predpisy pre prácu a obsluhu na elektrických zariadeniach a doplnky.

**Základné predpisy, ktoré je potrebné dodržiavať:**

* Zákon NR SR č.**311/2001 Z.z. Zákonník práce**,v znení zákona č.165/2002 Z.z., v úplnom znení vykonanom zákonom č.479/2007 Z.z., v znení zákona č.200/2008 Z.z., v znení zákona č.460/2008 Z.z., v znení zákona č.49/2009 Z.z.,v znení zákona č.184/2009 Z.z., v znení zákona č.574/2009 Z.z., v znení zákona č.543/2010 Z.z., v znení zákona č.48/2011 Z.z., v znení zákona č.257/2011 Z.z., v znení zákona č.4061/2011 Z.z., v znení zákona č.512/2011 Z.z.,   
  v znení zákona č.251/2012 Z.z., v znení zákona č.252/2012 Z.z.
* Zákon NR SR č.**125/2006 Z.z. o inšpekcii práce** a o zmene a doplnení zákona č.82/2005 Z.z.   
  o nelegálnej práci a nelegálnom zamestnávaní a o zmene a doplnení niektorých zákonov,   
  v znení zákona č.309/2007 Z.z., v znení zákona č.462/2007 Z.z., v znení zákona č.555/2007 Z.z., v znení zákona č.400/2009 Z.z., v znení zákona č.52/2010 Z.z., v znení zákona č.67/2010 Z.z., v znení zákona č.182/2011 Z.z., v znení zákona č.223/2011 Z.z., v znení zákona č.254/2011 Z.z, v znení zákona č.257/2011 Z.z., v znení zákona č.469/2011 Z.z., v znení zákona č.512/2011 Z.z a v úplnom znení č.48/2012 Z.z, v znení zákona č.154/2013 Z.z.
* Zákon NR SR č.**124/2006 Z.z. o bezpečnosti a ochrane zdravia pri práci** a o zmene   
  a doplnení niektorých zákonov, v znení zákona č.309/2007 Z.z.,v znení zákona č.355/2007 Z.z., v znení zákona č.140/2008 Z.z., v znení zákona č.132/2010 Z.z., v znení zákona č.136/2010 Z.z., v znení zákona č.470/2011 Z.z., v znení zákona č.154/2013 Z.z.
* Zákon Národnej rady Slovenskej republiky č. 330/1996 Z. z. o bezpečnosti a ochrane zdravia pri práci, v znení zákona č. 95/2000 Z. z. 154/2013 Z.z.
* Nariadenie vlády SR č.**286/2004 Z.z., ktorým sa ustanovuje zoznam prác a pracovísk, ktoré sú zakázané mladistvým zamestnancom**, a ktorým sa ustanovujú niektoré povinnosti zamestnávateľom pri zamestnávaní mladistvých zamestnancov, v znení nariadenia vlády SR č.309/2010 Z.z.
* Zákon NR SR č.**261/2002 Z.z. o prevencii závažných priemyselných havári**í a o zmene   
  a doplnení niektorých zákonov, v znení zákona č.525/2003 Z.z., v znení zákona č.587/2004 Z.z., v znení zákona č.277/2005 Z.z.
* Nariadenie vlády SR č.**387/2006 Z.z. o požiadavkách na zaistenie bezpečnostného označenia pri práci.**
* Nariadenie vlády SR č.**392/2006 Z.z. o minimálnych bezpečnostných a zdravotných požiadavkách pri použití pracovných prostriedkov.**
* Nariadenie vlády SR č.**393/2006 Z.z. o minimálnych požiadavkách na zaistenie bezpečnosti   
  a ochrany zdravia pri práci vo výbušnom prostredí**.
* Nariadenie vlády SR č.**395/2006 Z.z. o minimálnych požiadavkách na poskytovanie   
  a používanie osobných ochranných pracovných prostriedkov**.
* Nariadenie vlády SR č.**396/2006 Z.z. o minimálnych bezpečnostných a zdravotných požiadavkách na stavenisko.**
* Vyhláška MPSVR **SR č.147/2013 Z.z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich   
  a podrobnosti o odbornej spôsobilosti na výkon niektorých pracovných činností.**
* Zákon NR SR č.**355/2007 Z.z. o ochrane, podpore a rozvoji verejného zdravia** a o zmene   
  a doplnení niektorých zákonov, v znení zákona č.140/2008 Z.z., v znení zákona č.461/2008 Z.z., v znení zákona č.540/2008 Z.z., v znení zákona č.170/2009 Z.z., v znení zákona č.67/2010 Z.z., v znení zákona č.132/2010 Z.z., v znení zákona č.136/2010 Z.z., v znení zákona č.172/2011 Z.z., v znení zákona č.470/2011 Z.z., v znení zákona č.306/2012 Z.z.,   
  v znení zákona č.74/2013 Z.z.
* Vyhláška Ministerstva zdravotníctva SR č.**292/2008 Z.z. o podrobnostiach o rozsahu   
  a náplní výkonu pracovnej zdravotnej služby, o zložení týmu odborníkov, ktorí ju vykonávajú, a o požiadavkách na ich odbornú spôsobilosť.**
* Nariadenie vlády SR č.**391/2006 Z.z. o minimálnych bezpečnostných a zdravotných požiadavkách na pracovisko.**
* Vyhláška MPSV a R SR č.**508/2009 Z.z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.**
* Vyhláška SÚBP a SBÚ č.**93/1985 Zb. o zabezpečení bezpečnosti práce pri stabilných zásobníkoch na sypké materiály**.
* Vyhláška SÚBP č.**43/1985 Zb. na zaistenie bezpečnosti práce s ručnými motorovými reťazovými pílami**.
* Úprava SÚBP a SBÚ č.**11/1975 Ú. v. o expanzných prístrojoch na vstreľovanie**
* Zákon č. **314/2001 Z.z. o ochrane pred požiarmi** v znení zákona č.438/2002 Z.z., v znení zákona   
  č. 215/2004 Z.z., v znení zákona č. 347/2004 Z.z., v znení zákona č. 562/2005 Z.z., v znení zákona   
  č. 519/2007 Z.z., v znení zákona č. 445/2008 Z.z., v znení zákona č. 199/2009 Z.z.
* Zákon NR SR č.**51/1988 Zb. o banskej činnosti, výbušninách a o banskej správe** v znení zákona NR SR č.499/1991 Zb., v znení zákona NR SR č.154/1995 Z.z., v znení zákona NR SR č.58/1998 Z.z., v znení zákona NR SR č.533/2004 Z.z., v znení zákona č.577/2007 Z.z.,v znení zákona č.292/2009 Z.z., v znení zákona č.136/2010 Z.z., v znení zákona č.145/2010 Z.z.,   
  v znení zákona č.258/2011 Z.z., v znení zákona č.350/2012 Z.z.
* Zákon NR SR č.**135/1961 Zb. o pozemných komunikáciách (cestný zákon)**,v znení zákona č.27/1984 Zb., v znení zákona č.160/1996 Z.z., v znení zákona č.58/1997 Z.z., v znení zákona č.365/1998 Z.z., v znení zákona č.343/1999 Z.z., v znení zákona č.388/2000 Z.z., v znení zákona č.416/2001 Z.z., v znení zákona č.439/2001 Z.z., v znení zákona č.524/2003 Z.z.,   
  v znení zákona č.534/2003 Z.z., v znení zákona č.639/2004 Z.z., v znení zákona č.725/2004 Z.z., v znení zákona č.93/2005 Z.z., v znení zákona č.479/2005 Z.z., v znení zákona č.25/2007 Z.z., v znení zákona č.275/2007 Z.z., v znení zákona č.664/2007 Z.z., v znení zákona č.86/2008 Z.z., v znení zákona č.8/2009 Z.z. v znení zákona č.70/2009 Z.z,. v znení zákona č.60/2009 Z.z,. v znení zákona č.144/2010 Z.z.

Pred začatím prác musia byť pracovníci poučení o podmienkach bezpečnej práce, zaškolení na vykonávanie zverených prác a vybavení potrebnými ochrannými a pracovnými pomôckami.

Pri všetkých strojoch je potrebné dodržiavať návod k obsluhe a bezpečnostné pokyny predpísané výrobcom zariadení.

Na pracoviskách je zakázané jesť, piť, fajčiť a manipulovať s otvoreným ohňom. Na viditeľnom mieste rozmiestniť prevádzkové predpisy, návody na poskytovanie prvej pomoci, požiarne a poplachové smernice   
a dôležité telefónne čísla.

Manipulovať so zariadením môže iba osoba k tomu určená, ktorá bola oboznámená so zásadami bezpečnej prevádzky.

**Všetky tieto nariadenia, ich jednotlivé ustanovenia boli v primeranom rozsahu zapracované aj do samotnej projektovej dokumentácie.**

**VYHODNOTENIE NEODSTRÁNITEĽNÝCH NEBEZPEČENSTIEV A RIZÍK** v zmysl. Zák. 330/1996   
v znení zákona č. 95/2000 Z. z. 154/2013 Z.z

* Nebezpečenstvo pri práci nad sebou
* Nebezpečenstvo pri búracích prácach
* Nebezpečenstvo pri práci so strojmi
* Nebezpečenstvo pri lepení krytín
* Nebezpečenstvo pri práci s vrátkom alebo obdobným zariadením

**Prípadné ďalšie riziká a neodstrániteľné nebezpečenstvá budú v zmysle §9 vyššie uvedenej vyhlášky určené pri vykonávaní stavby zápisom do stavebného denníka najneskôr pri odovzdaní staveniska. Zároveň budú určené opatrenia na zaistenie bezpečnosti a zdravia.**

**PREHĽAD VYBAVENIA STAVBY, POTREBY SUROVÍN, POČET PRACOVNÍKOV, VÝROBKY A SLUŽBY, VZNIK A LIKVIDÁCIA ODPADU POČAS VÝSTAVBY**

* Vybavenie stavby mechanizmami

Nedá sa presne špecifikovať, keďže každý dodávateľ stavby používa stroje a technické zariadenia na základe vlastných možností. Nepredpokladáme použitie mimoriadne náročných mechanizmov na obsluhu či bezpečnosť.

* Počet pracovníkov

Predpokladaný max. počet pracovníkov pri jednej smene na stavbe upresní hlavný dodávateľ na Oznámení podľa §3 ods.3 Nariadenia vlády SR 396/2006 Z. z.. Ich počet v jednej smene však neprekročí 20 osôb /pracovníkov/.

* Likvidáciu odpadu

Podľa použitých technológií a materiálov zabezpečí podľa platných predpisov hlavný dodávateľ stavby. Zákon č. 223/2001 o odpadoch a o zmene a doplnení niektorých zákonov, vyhláška MŽP SR č. 284/2001, ktorou sa ustanovuje katalóg odpadov.

**Dokladovú časť spracuje dodávateľ stavby ako samostatnú časť obsahujúcu:**

* Časový plán výstavby podľa objektov (harmonogram)

Práce začnú po uvoľnení priestorov existujúcich sociálnych zariadení. Práce na rekonštrukcii sa začnú sanáciou stavených častí podľa PD.

Harmonogram postupu prác by mal vychádzať z možných etapizácií. Postup prác je nutné odsúhlasiť s investorom.

* Účasť jednotlivých známych zhotoviteľov stavebných prác na objekty v termínoch (graf)
* Vypratanie staveniska

Zariadenie staveniska bude zlikvidované po ukončení všetkých objektov, z ktorých stavba pozostáva a plochy budú upravené do pôvodného stavu do 1 mesiaca po odovzdaní diela.